અમદાવાદ: હિંમતનગર હાઇવે પર હાજીપુર પાસે છોટા હાથીનું ટાયર ફાટતાં અને પલટી ખાઈ જતાં ત્રણ લોકોનાં મોત નીપજ્યાં છે. કુલ સાત લોકોને ઈજા પહોંચી હતી તેમાંથી ચાર લોકોને વધુ સારવાર માટે અમદાવાદ ખસેડવામાં આવ્યા છે. જયારે ધંધૂકા-રાણપુર હાઇવે પર કારચાલકે સ્ટિયરિંગ પરનો કાબૂ ગુમાવતાં અમદાવાદની બે વ્યક્તિનાં મોત નીપજ્યાં છે. બને અમદાવાદ પરત ફરતા હતા ત્યારે ધંધૂકા પાસે કાર ઝાડ સાથે અથડાઈ હતી.